Koštunica sa kalašnjikovim. 15/7/02 - 2002-07-15
U Sarajevu su se uoči susreta šefova država BiH, Hrvatske i Jugoslavije pojavili plakati Vojislava Koštunice sa kalašnjikovim u ruci, k
Priča oko mogućeg ugrožavanja Koštuničine sigurnosti u Sarajevu pojavila se vikend uoči samita, zajedno sa plakatima na kojima je dominirala slika jugoslavenskog predsjednika sa kalašnjikovim u ruci. Na jednoj od verzija plakata, odštampan je današnji datum, obavijest da je Koštunica u Sarajevu i poruka Pamtimo! Ne zaboravimo! Plakate je štampala i distribuirala, a kako stoji na njihovom dnu, organizacija pod nazivom Muslimansko bratstvo. Ovim plakatima bio je oblijepljen znatan dio centralne gradske zone Sarajeva. Inače,treba reći da je cijeli današnji samit prošao u znaku velikih sigurnosnih mjera. Kako prenosi hrvatski Večernji list, u strogo povjerljivoj depeši, označenoj kao neprovjerena operativna informacija, MUP F BiH, upozorava da je, kako kažu u Večernjem listu, skupina islamskih ekstremista iz Travnika, nabavila četiri protivavionske rakete tipa strela ruske proizvodnje, te sedam minobacačkih raketa od 120 mm. Projektili su nabavljeni u RS i kako se tvrdi u ovom tekstu Večernjeg lista, mogli bi biti iskorišteni za napade na predsjednike susjednih zemalja, koji su danas boravili u Sarajevu, kao i na Javiara Solanu, koji uskoro treba posjetiti Sarajevo. Ministarstvo unutarnjih poslova Federacija BIH, nije se oglašavalo na ove napise hrvatskog tiska, niti je, za Glas Amerike imalo komentar na njih. U subotu su snage SFOR-a, kontrolirale prilaze Travniku,vršeći pregled automobila, a u nedjelju se ista stvar dešavala u Sarajevu. U kuloarima se moglo čuti da je ova akcija bila jedna od mjera povedjanja sigurnosti uoči održavanja samita, dok iz SFOR-a tvrde da je riječ o redovnim aktivnostima. Kako bilo, samit u Sarajevu je prošao bez ijednog incidenta.